CELEX: 62018CB0130
Language: mt
Date: 2018-06-27 00:00:00
Title: Kawża C-130/18: Digriet tal-Qorti tal-Ġustizzja (It-Tmien Awla) tas-27 ta’ Ġunju 2018 (talba għal deċiżjoni preliminari tal-Amtsgericht Düsseldorf – il-Ġermanja) – flightright GmbH vs Eurowings GmbH (Rinviju għal deċiżjoni preliminari — Artikolu 99 tar-Regoli tal-Proċedura tal-Qorti tal-Ġustizzja — Trasport bl-ajru — Regolament (KE) Nru 261/2004 — Artikolu 5(1)(ċ) — Dritt għal kumpens f’każ ta’ kanċellazzjoni ta’ titjira — Rotta differenti li ma tippermettix lil passiġġier li jilħaq id-destinazzjoni finali tiegħu inqas minn sagħtejn wara l-ħin tal-wasla previst mit-titjira annullata — Dewmien bejn sagħtejn u tliet sigħat)

27.8.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 301/12
            
         
      Digriet tal-Qorti tal-Ġustizzja (It-Tmien Awla) tas-27 ta’ Ġunju 2018 (talba għal deċiżjoni preliminari tal-Amtsgericht Düsseldorf – il-Ġermanja) – flightright GmbH vs Eurowings GmbH
      (Kawża C-130/18) (1)
      
      ((Rinviju għal deċiżjoni preliminari - Artikolu 99 tar-Regoli tal-Proċedura tal-Qorti tal-Ġustizzja - Trasport bl-ajru - Regolament (KE) Nru 261/2004 - Artikolu 5(1)(ċ) - Dritt għal kumpens f’każ ta’ kanċellazzjoni ta’ titjira - Rotta differenti li ma tippermettix lil passiġġier li jilħaq id-destinazzjoni finali tiegħu inqas minn sagħtejn wara l-ħin tal-wasla previst mit-titjira annullata - Dewmien bejn sagħtejn u tliet sigħat))
      (2018/C 301/15)
      Lingwa tal-kawża: il-Ġermaniż
      
         Qorti tar-rinviju
      
      Amtsgericht Düsseldorf
      
         Partijiet fil-kawża prinċipali
      
      
         Rikorrenti: flightright GmbH
      
         Konvenuta: Eurowings GmbH
      
         Dispożittiv
      
      L-Artikolu 5(1)(ċ)(iii) tar-Regolament (KE) Nru 261/2004 tal-Parlament Ewropew u tal-Kunsill tal-11 ta’ Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta’ kanċellazzjoni jew dewmien twil ta’ titjiriet, u li li jħassar ir-Regolament (KEE) Nru 295/91, għandu jiġi interpretat fis-sens li passiġġier li kien ġie informat bil-kanċellazzjoni tat-titjira tiegħu inqas minn sebat ijiem qabel il-ħin tat-tluq skedat tagħha għandu dritt għall-kumpens invokat minn din id-dispożizzjoni fil-każ fejn ir-rotta ġdida offruta mit-trasportatur tkun ippermettietlu li jilħaq id-destinazzjoni finali tiegħu iktar minn sagħtejn wara l-ħin previst tal-wasla tat-titjira kkanċellata, iżda inqas minn tliet sigħat wara dan tal-aħħar.
      
         (1)  ĠU C 182, 28.5.2018.